钦定古今图书集成/明伦汇编/氏族典/第606卷 > 《郑樵通志》 > 慕容德丰
## 钦定古今图书集成/明伦汇编/氏族典/第606卷 > 《郑樵通志》 > 慕容德丰

按《宋史慕容延钊传》：“延钊子德丰，字日新，幼聪悟。延
钊卒，授如京使。开宝中，为扬州都监。征南唐，命为昇
州都监。市廛安静，以廉洁闻。太平兴国二年，知庆州，
破小遇族，诏书褒谕。居任九年，以简静为治，边镇安
之。雍熙四年，出为定远军钤辖，以御边害。淳化三年，
改判四方馆事，出知延州，改灵州兼部署。谷价涌贵”，
德丰出私廪赈饥民，全活者众。咸平二年冬，辽人南
侵，德丰缮兵固守，饷馈不绝，诏奖之。三年，改沧州，逾
年，进颍州团练使，知贝、瀛二州。五年，卒，年五十五。家
无馀财，谈者善之。